《为曾幻然作画并题》
明代·何转书

湖上看山日共君，绀楼红树万重春。年来渐少还乡梦，画里犹存望海人。

茅屋数间虚作想，石梁孤杖枉知津。蓬瀛咫尺家何在，一度濡毫一怆神。

作者简介：何转书，字书子，号乙上。香山（今中山市）人。明思宗崇祯诸生。日寅孙。长于史。著有《鹅湖草》。事见清何天衢《榄溪何氏诗徵》卷一。